SUID-AFRIKAANSE RADIOLIGA NUUS VIR SONDAG 25 FEBRUARIE 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZS6JPL. 'n Potgooi is ook beskikbaar op die Liga se web tuiste. 


'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin vanoggend die bulletin met nuus van 'n stille sleutel. 


Dit is met leedwese dat ons aankondig dat die sleutel van 'Tony Coleman, 
ZSSAGB, op Vrydag 9 Februarie 2018 stil geword het. 


Ons betuig ons opregte meegevoel aan Sheila, 4S$5SC, Peter, ZS6PLG, Louisa, 
ZSGLU, Harry en John, ZS6JON, ander familie en vriende. 


POUSE 
In die nuus vandag; 
DIE SARL DIGITALE KOMPETISIE VANMIDDAG 


DIE SARL HAMNET 40 M GESIMULEERDE NOOD KOMPETISIE VOL- 
GENDE SONDAG 


en 


AMATEUR RADIO “N SPESIALE STOKPERDJIE,” VERTEL JONG ARRL 
LID AAN KOLLEGE PUBLIKASIE 


Bly ingeskakel vir meer inligting oor hierdie en ander interessante nuusitems. 
DIE SARL DIGITALE KOMPETISIE VANMIDDAG 


Die SARL Digitale kompetisie is van 14:00 UTC tot 17:00 UTC vanmiddag op 
die lug met RTD en FT8 aktiwiteit tussen 3 580 tot 3 600 kHz, 7 040 tot 7 060 
kHz en 14 070 tot 14 099 kHz. Die kompetisie is oop vir alle radio amateurs in 
Suider-Afrika. `n Stasie kan twee keer op elke band gekontak word - een keer op 
RTD en een keer op FT8. Die uitruiling is 'n RS@-verslag en die eerste 4 syfers 
van jou ruitvierkant, bv. KG30. Logstate in die ADIF-, Cabrillo- of MS Excel- 
formaat met `n opsommingsblad en gemerk “my roepsein Digitale Kompetisie” 
moet teen Maandag 5 Maart 2018 per e-pos aan contest@sarl.org.za gestuur 
word. Lees die 2018 SARL Blouboek voordat die kompetisie begin! 


NOMINASIES VIR DIE 2018 SARL AMATEUR RADIO EREGALLERY 
SLUIT OP 28 FEBRUARIE 


Die SARL Amateur Radio Eregallery vereer individue wat aansienlike bydraes 
tot amateur radio in Suid-Afrika gemaak het. Hul nagedagtenis word bewaar 
op `n bladsy op die SARL webwerf, toeganklik via `n skakel op die tuisblad. Die 
eerste twee groepe lede is gedurende 2016 en 2017 in die Eregallery opgeneem. 


Nominasies sal op Woensdag 28 Februarie tot middernag aanvaar word. Stuur 
asseblief jou nominasie aan secretary@sarl.org.za. 'n aanlyn stem sal gedurende 
Maart plaasvind. Sien asseblief die bestaande profiele op die Hall of Fame- 
bladsy by www.sarl.org.za/members/HallofFame/HoFMain.asp en nomineer 
verdienstelike kandidate vir 2018. 'n Nominasie-sjabloon is beskikbaar op die 
Eregallery-bladsy. Bestaande profiele dien as voorbeelde van goeie nominasies. 


Moenie wag nie, jy het net `n paar dae oor! 


DIE SARL HAMNET 40 M GESIMULEERDE NOOD KOMPETISIE VOL- 
GENDE SONDAG 


Die gewilde Hamnet 40 m-kompetisie is op Sondag 4 Maart 2018 vanaf 12:00 
tot 14:00 UTC op die lug met foon aktiwiteit tussen 7 063 tot 7 100 kHz en 7 
130 tot 7 200 kHz. Die kompetisie is oop vir alle radio amateurs in Suid-Afrika, 
Namibië, Botswana, Zimbabwe, Swaziland, Mosambiek, Lesotho, Marion-eiland 
en Suid-Afrikaanse Antarktika. Slegs kontakte met hierdie gebiede sal tel. 


Jy en/of jou Klub kan deelneem as `n enkel operateur-stilstaande mobiele stasie, 
'n enkele operateur draagbare stasie, `n multi-operateur draagbare stasie of `n 
enkele operateur basis stasie. Antennas is beperk tot antennas met minder as 
eenheidswins relatief tot `n dipool. Die uitruiling is `n sein verslag, gevolg deur 
'n drie-syfer nommer soos per kategorie van deelname. Punte telling bestaan uit 
punte van alle kontakte vermenigvuldig met `n vermenigvuldiger. 


Logstate moet ingedien word teen 11 Maart 2018 per e-pos aan con- 
test@peham.co.za of aan Hamnet Oos-Kaap, Al Akers, ZS2U, Clarences- 
traat 53, Westering, Port Elizabeth, 6025. Sien asseblief die 2018 
SARL Blouboek vir al die inligting oor die uitruiling, telling en ver- 
menigvuldigers. Jy sal `n MS Excel-logstaat vir hierdie kompetisie vind 
by www.sarl.org.za/public/contests/contestrules.asp 


AMATEUR RADIO “N SPESIALE STOKPERDJIE,” VERTEL JONG ARRL 
LID AAN KOLLEGE PUBLIKASIE 


`n Stygende ster in die Amateur Radio-wêreld, die 19-jarige Ruth Willet, 
KMALAO, van Lawrenceville, Georgia, het die oog gevang van haar skool, 
Kettering Universiteit in Michigan, waar haar hoof vakke meganiese inge- 
nieurswese en ingenieurs fisika is. Willet het reeds aandag getrek deur haar 
amateur radio-aktiwiteite. Verlede jaar was sy die hoofspreker by die 32ste 
jaarlikse DX Dinner@ in samewerking met Hamvention@, waar haar onderwerp 
“Ervaar die Stokperdjie van 'n Leeftyd” was. Die vorige somer was sy 'n lid 
van die 2016 Dave Kalter Gedenk Jeug DX Avontuur (YDXA) vanaf die eiland 
Saba. Verlede jaar het sy `n @ST Voorblad Plak-toekenning ontvang vir die 
artikel wat sy oor haar YDX A-ervaring geskryf het. By die 30ste Hamvention 


Jeugforum in 2017 het Willet gepraat oor “Deel in jou waardevolle klub hulp 
bronne.” Sy is die ontvanger van die ARRL Rocky Mountain Afdeling Beurs. 
Kettering Universiteit Nuus het kennis geneem van Willet in `n artikel van 12 
Februarie, ” Kettering University Student Brings Ham Radio Hobby, Expertise 
to Campus,” deur Sarah Schuch. Die artikel verduidelik hoe `n vroeë fassinering 
met Morse-kode, Willet na amateur radio gelei het en haar geinspireer het om 
haar lisensie in 2015 te bekom. Sy het nou `n Amateur-ekstra klas-lisensie. 


“Ek sal mense aanmoedig om dit te oorweeg om die amateur radio te verken, 
want dit is 'n stokperdjie wat jou toelaat om enigiets van tegniese elektronika 
na internasionale vriendskappe te verken,” het Willet in die artikel aangehaal. 
“Dit is so `n spesiale stokperdjie omdat daar so baie mense is wat jou wil leer 
ken en jou wil help om te leer en te groei. Dit het my regtig in staat gestel om 
te groei na wie ek vandag is.” 


“Dit is `n stres verligting vir my,” het Willet van amateur radio gesê. “Ek geniet 
dit regtig om hierdie stokperdjie met ander studente te deel.” 


Jy luister na `n nuus bulletin van die Suid-Afrikaanse Radioliga 
MAART RADIO 7S 


Die Maart-uitgawe van Radio ZS sal van Woensdag 28 Februarie beskikbaar 
wees vir aflaai vanaf die liga-webblad. 


UITSLAE VAN DIE PEARS NASIONALE BHF/UHF KOMPETISIE 2018 


Die Digitale Kompetisie. Die algehele wenner is Pieter Jacobs, V51PJ, wat 212 
904 punte behaal het as `n basis stasie op 50, 70 en 144 MHz, met Christo 
Greyling, ZRÊAUI, in die tweede plek met 71 940 punte as basis stasie en in die 
derde plek Andre Botes, ZS2ACP , met 44 345 punte in die vier uur-beperkte 
kategorie. Die langste afstand wat op digitale bereik is, was tussen Willem 
Badenhorst, ZSGOWAB en Pieter Jacobs, V51PJ, wat `n nuwe afstand rekord 
van 1 348 km op 50, 70 en 144 MHz opgestel het. Ons verwelkom nuwe deelne- 
mers in ons digitale kompetisie, dit is Alan Saul, ZS1LS van Kaapstad, Michael 
Steenkamp, ZS?2MIC van Despatch en Andrew Prideauw, ZS2PA in Uitenhage. 


Die Analoog Kompetisie. Die algehele wenner is Carl Minne, ZS6CBO, wat 171 
220 punte van 'n basis stasie in Krugersdorp behaal. In die tweede plek is Pierre 
Lindegue, ZS4APF, met 45 240 punte van 'n basis stasie in Welkom en Rickus 
de Lange, ZS4A, neem derde plek met 'n telling van 22 170 punte as 'n basis 
stasie in Bethlehem. Die langste afstand wat gewerk is, 402 km op 144 MHz, 
was tussen Carl Minne, ZSGOBO, Krugersdorp en Servaas Wahl, ZS6GSER, by 
Louis Trichardt. 


Die Beperkte Kategorie. Die Kaapse Radio-groep, ZS1CRG as `'n multi- 
operateurstasie, het 4 176 punte gedurende die vier uur-beperkte kategorie 
behaal. ZS1CRG is bedryf deur Derrick du Plessis, ZSIDUP en Dieter Hoffman, 
ZSIDWH. In die tweede plek is Al Akers, ZS2U, wat 700 punte behaal as `n 
basis stasie van Port Elizabeth. 


Die FM Kategorie. Max Bouckley, ZS6MA?X, het 300 punte op 145,500 MHz 
FM van sy basis stasie in Lyndhurst, Johannesburg behaal. 


Die Divisie Analoog Wenners Afdeling 1: Die Kaapse Radio-groep, ZS1CRG - 
4178 punte Afdeling 2: Al Akers, ZS2U - 700 punte Afdeling 3: Geen inskrywing 
- swak voortplantings toestande Afdeling 4: Pierre Lindegue, ZS4PF - 45 240 
punte Afdeling 5: Dave Jones, ZS$5DJ - 650 punte Afdeling 6: Carl Minne, 
ZS6GCBO - 171 220 punte 


Dit het geblyk dat daar baie amateurs aktief was tydens die analoog kompetisie, 
maar slegs `n paar het die moeite gedoen om logstate in te stuur. 


UITSLAE VAN DIE SOMER ORP NAELLOOP EN DIE NASIONALE 
VELDDAG 


Die uitslae van die somer @RP-naelloop wat op 27 Januarie gehou is, is vertraag 
met die hoop dat meer logstate ingedien sou word. Op die ou einde is slegs 4 
logstate ontvang, die uitslae is soos volg: 


1ste Wes-Rand ARK, ZS6WR 2de Derrick du Plessis, ZS1CRG 3de Nick Dreyer, 
ZS6ONCK dde Eddie Leighton, ZS6BNE 


Hopelik sal meer logstate volgende keer ontvang word! 


Uitslae van die SARL Velddag kompetisie. Sewentien logstate is ontvang met 1 
204 kontakte wat gedurende die naweek gemaak is. Ongelukkig moes `n hele paar 
kontakte uit die logstate verwyder word weens verkeerde roepseine, duplikate 
en bande wat verkeerd aangemeld is. Die voorlopige uitslae is soos volg: 


Klas A 1ste Wesrand ARK, ZS6WR - 137 280 punte 2de Highway ARK, 
ZSSHAM - 126 840 punte 3de Welkom Radioklub, ZS4WRG - 62 520 punte 


Klas D 1ste Johan van Zijl, ZSADZ - 16 632 punte 
Klas E 1ste Eddie Leighton, ZS6BNE - 2 880 punte 


Klas F 1ste Bo-Karoo ARK, ZS3VDK/6 - 20 040 punte 2de Roy Walsh, ZS3RW 
- 480 punte 3de Bruce Dunn, 4S5XT - 5 punte 


Statistieke van die naweek - 1 012 ESB, 7 gelykgolf en 124 digitale kontakte is 
oor die naweek gemaak met 924 op Saterdag en 280 op Sondag. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie. Diegene wat hulle eie frek- 
wensievoorspellings wil doen, kan 'n verwagte effektiewe sonvlektelling van een 
vir die week gebruik. Amateurs kan goeie openinge op die 15 tot 30 m bande 
verwag. Besoek gerus die webtuiste spaceweather.sansa.org.za vir meer inligt- 
ing. 


Nou die Dagboek van Gebeure vir die volgende paar weke: 


Vanmiddag die SARL Digitale Kompetisie 28 Februarie die sluitingsdatum 
vir voorstelle en opsomming vir AMSAT SA Ruimte Simposium referate en die 
sluitings datum vir nominasies vir die SARL Amateur Radio Eregallery 3 Maart 
- Wêreld Natuurlewedag; die ARRL DX ESB kompetisie en die Kaapstad ARS 
se snuffelmark/kattebak verkoping onder die bome by die klubhuis 4 Maart 
die SARL Hamnet 40 m kompetisie en die ARRL DX ESB kompetisie 5 Maart 

die sluitingsdatum vir Digitale kompetisie logstate 8 Maart Internasionale 
Vroue Dag 10 en 11 Maart die SARL BHF/UHF Analoog kompetisie en die 
82ste RSGB Statebond kompetisie 


Om die bulletin mee af te sluit, 'n opsomming van ons hoof berig: 


Die SARL Digitale kompetisie is van 14:00 UTC tot 17:00 UTC vanmiddag op 
die lug met RTD en FT8 aktiwiteit tussen 3 580 tot 3 600 kHz, 7 040 tot 7 060 
kHz en 14 070 tot 14 099 kHz. Die kompetisie is oop vir alle radio amateurs in 
Suider-Afrika. `n Stasie kan twee keer op elke band gekontak word - een keer op 
RTD en een keer op FT8. Die uitruiling is 'n RS@-verslag en die eerste 4 syfers 
van jou ruitvierkant, bv. KG30. Logstate in die ADIF-, Cabrillo- of MS Excel- 
formaat met `n opsommingsblad en gemerk “my roepsein Digitale Kompetisie” 
moet teen Maandag 5 Maart 2018 per e-pos aan contest@sarl.org.za gestuur 
word. Lees die 2018 SARL Blouboek voordat die kompetisie begin! 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. Luister elke Sondagoggend 
om 10:00 plaaslike tyd na “Amateur Radio Today”. Daar is herleiding op 7 
(82 kHz laer syband, 7 205 en 17 660 kHz AM en verskeie herleidings op BHF 
en UHF frekwensies regoor Suid-Afrika. `n Potgooi deur Dick, ZS6RO, is ook 
beskikbaar. `n Heruitsending vind op Maandae om 18:30 plaaslike tyd op 4 895 
kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZSGADY, geredigeer deur Vivian Dold, ZS6VD, 
érgelêes deur su ETE se ese ee Bede se NA 


Die Afrikaanse Nuusspan groet nou en wens jou 'n mooi week toe. Totsiens. 
D J 


/EX 


